b'\n_START_ARTICLE_\nStolnica v Salisburyju\n_START_SECTION_\nZgodovina\n_START_PARAGRAPH_\nKot odziv na slab\xc5\xa1anje odnosov med duhov\xc5\xa1\xc4\x8dino in vojsko v stolnici v Old Sarumu, je bila sprejeta odlo\xc4\x8ditev, da se stolnico in \xc5\xa1kofijo prestavi v Salisbury. Odlo\xc4\x8ditev je pri\xc5\xa1la po dogovoru med \xc5\xa1kofom Richardom Poorejem in bogata\xc5\xa1em ki je daroval zemlji\xc5\xa1\xc4\x8de. Nova stolnica je bila pla\xc4\x8dana iz donacij predvsem iz kanonikov in \xc5\xbeupnikov jugovzhodne Anglije, ki so bili pozvani, da prispevajo dolo\xc4\x8den letni znesek, dokler ni bila kon\xc4\x8dana. Legenda pravi, da je \xc5\xa1kof Old Saruma izstrelil pu\xc5\xa1\xc4\x8dico v smeri, kjer naj bi zgradili stolnico, a pu\xc5\xa1\xc4\x8dica je zadela jelena, ki je umrl na kraju, kjer je zdaj stolnica v Salisburyju. Stolnica naj bi prav tako stala na liniji Old Sarum in Stonehenge, ley linija, pomembna linija, ki v Angliji povezuje \xc5\xa1tevilne kraje geografskega in zgodovinskega pomena, kot so anti\xc4\x8dni spomeniki in megaliti, naravni grebeni, vrhovi in vodnih viri._NEWLINE_Temeljni kamen je bil polo\xc5\xbeen 28. april 1220. Veliko materiala za stolnico pri\xc5\xa1lo iz kamnolomov v Teffont Evias. Zaradi visokih vodostajev talne vode na novi lokaciji, je bila stolnica zgrajena na samo \xc5\xa1tirih plitvih temeljih visokih 46 cm, gramozni blazini in na lesenih butarah. Leta 1258 je bila kon\xc4\x8dana glavna ladja, transepta in kor. Zahodna fasada je bil gotova do leta 1265. Kri\xc5\xbeni hodnik in kapiteljska dvorana so bili zaklju\xc4\x8deni okoli 1280. Ker je bila ve\xc4\x8dina stolnice zgrajena v samo 38 letih, je le v enem samem slogu, zgodnji angle\xc5\xa1ki gotiki._NEWLINE_Kasneje zgrajeni ve\xc4\x8dji deli so bili kri\xc5\xbeni hodnik, kapiteljska dvorana, stolp in zvonik, ki je 123 m visok in prevladujejo na nebu \xc5\xbee od leta 1320. \xc4\x8ceprav je zvonik najbolj impresivna zna\xc4\x8dilnost stolnice, se je izkazal za problemati\xc4\x8dnega. Skupaj s stolpom je 6.500 ton. Brez dodatka opornikov, opornih lokov in \xc5\xbeeleznih sider v ve\xc4\x8d naslednjih stoletjih, bi utrpel usodo podobnih zvonikov, ki so se zru\xc5\xa1ili. Veliki podporni stebri na vogalih zvonika so videti na notranji strani. Okrepitve reber nad kri\xc5\xbei\xc5\xa1\xc4\x8dem ladij, ki jih je leta 1668 zasnoval Christopher Wren, so ustavile nadaljnje deformacije. Tramovi so bili skriti pod strop, name\xc5\xa1\xc4\x8deni pod svetlobno nadstropje stolpa. _NEWLINE_Bistvene spremembe stolnice je izdelal arhitekt James Wyatt leta 1790, vklju\xc4\x8dno z zamenjavo originalne korne pregrade in ru\xc5\xa1enje zvonika, ki je stal pribli\xc5\xbeno 100 m severozahodno od glavne stavbe. Salisbury je ena od le treh angle\xc5\xa1kih stolnic, ki nima obro\xc4\x8da zvonov, ostali sta stolnici v Norwichu in Elyu.\n_START_SECTION_\nKapiteljska dvorana in Magna Carta\n_START_PARAGRAPH_\nKapiteljska dvorana je znana po svoji osmerokotni obliki, tankem osrednjem stebru in dekorativnem srednjeve\xc5\xa1kem frizu. Preuredil jo je William Burges v letih 1855-9. Kro\xc5\xbeni friz v notranjosti nad sedilijami ka\xc5\xbee prizore in zgodbe iz knjige Geneze in Exodusa, vklju\xc4\x8dno  Adama in Evo, Noeta, babilonski stolp in Abrahama, Izaka in Jakoba. Kapiteljska dvorana ka\xc5\xbee tudi najbolje ohranjen originalni izvod Magna Carta. Ta kopija je pri\xc5\xa1la na Salisbury, ker je Elias iz Derehama, ki je bil prisoten na Runnymede leta 1215, dobil nalogo, da distribuira nekatere izvirnike. Elias je kasneje postal kanonik v Salisburyju in nadzoroval gradnjo stolnice.\n_START_SECTION_\nZahodna fasada\n_START_PARAGRAPH_\nZahodna fasada je sestavljena iz dveh stolpi\xc4\x8dev na vsakem koncu, z dvema navznoter pomaknjenima stenama in opornikoma bli\xc5\xbee sredi\xc5\xa1\xc4\x8dni \xc4\x8drti, ki podpirata veliko osrednje trojno okno. Stopnje stolpi\xc4\x8dev so prekrite z razli\xc4\x8dno oblikovanim okrasjem in kipi, osrednji del je zaklju\xc4\x8den z zatrepom, ki vsebuje \xc5\xa1tiri lancetna okna, dvema okroglima oknoma v obliki \xc5\xa1tiriperesne deteljice nad katerima je mandorla, ki vsebuje Kristusa kralja. Levo in desno od gavnih vrat sta dve ni\xc5\xa1i in dvoje manj\xc5\xa1ih vrat. Celota je bogato okra\xc5\xa1ena s \xc5\xa1tiri in triperesnimi motivi, stebri in pasovi \xc5\xa1\xc4\x8ditov. Zahodna fasada je skoraj zagotovo zgrajena v istem \xc4\x8dasu kot stolnica. To je razvidno iz na\xc4\x8dina, kako okna sovpadajo z notranjimi prostori. Celotna fasada je pribli\xc5\xbeno 33 metrov visoka in \xc5\xa1iroka. _NEWLINE_Na fasadi je ve\xc4\x8d kot 130 plitvih ni\xc5\xa1 razli\xc4\x8dnih velikosti, 73 od teh vsebuje kip. Linija ni\xc5\xa1 je raztegnjena okrog stolpi\xc4\x8dev na severni, ju\xc5\xbeni in vzhodni fasadi. Obstaja pet ravni ni\xc5\xa1 (brez  Mandorle), ki ka\xc5\xbeejo od vrha navzdol: angele in nadangele, patriarhe stare zaveze, apostole in evangeliste, mu\xc4\x8dence, zdravnike in filozofe in na ni\xc5\xbeji ravni kralje, duhovnike in pomembne ljudi povezane s stolnico. Ve\xc4\x8dina kipov je bila dodana sredi 19. stoletja, sedem jih je iz 14. stoletja, ve\xc4\x8d so jih namestili v zadnjem desetletju.\n_START_SECTION_\nUra\n_START_PARAGRAPH_\nUra v stolnici je iz leta okoli 1386 in je menda najstarej\xc5\xa1a \xc5\xa1e delujo\xc4\x8da moderna ura na svetu. Ura nima obraza, ker so vse ure tistega \xc4\x8dasa zadonele uro na zvon. Prvotno se je nahajala v zvoniku, ki je bil poru\xc5\xa1en leta 1792. Po tem so jo preselili v stolp v stolnici, kjer je bila v uporabi do leta 1884. Ura je bila nato uskladi\xc5\xa1\xc4\x8dena in pozabljen, dokler ni bila odkrita leta 1929, v mansardi stolnice. Obnovili so jo in ponovno deluje od leta 1956. Leta 2007 so jo za\xc4\x8deli ponovno obnovljati.\n_START_SECTION_\nV umetnosti, literaturi in filmu\n_START_PARAGRAPH_\nStolnico je naslikal slavni slikarja John Constable. Pogled upodobljen na slikah se je zelo malo spremenil skoraj dve stoletji. _NEWLINE_Stolnica je tudi predmet romana Spire, William Golding, ki se ukvarja z izmi\xc5\xa1ljenim dekanom Jocelinom, ki omogo\xc4\x8da gradnjo zvonika kot  njegovo \xc5\xbeivljenjsko delo. _NEWLINE_V Edwarda Rutherfurda zgodovinskem romanu Sarum se pripoved ukvarja s poselitvijo na obmo\xc4\x8dju Salisburyja od prazgodovinskih \xc4\x8dasov po zadnji ledeni dobi, do moderne dobe.,Gradnja stolnice same, znamenitim stolpom, zvonikom in kapiteljsko dvorano so vse pomembne to\xc4\x8dke v romanu, ki se zlije z zgodovinskimi znaki in izmi\xc5\xa1ljeno naravo. _NEWLINE_Stolnica je omenil avtor Ken Follett kot enega od dveh modelov za fiktivno Kingsbridge stolnico v svojem zgodovinskem romanu The Pillars of the Earth. Bila je uporabljena tudi nekateri zunanji posnetki v mini seriji 2010, ki temelji na Follettovi knjigi.. _NEWLINE_Stolnica je bila ozadje za leta 2005 posneto BBC televizijsko dramo Mr. Harvey Lights a Candle, scenarij Rhidian Brook in re\xc5\xbeija Susanna White. _NEWLINE_Kevin McCloud je splezal na stolnico v svojem programu, imenovanem Don\'t Look Down!  (Ne glej dol!), v katerem se je povzpel na visoke strukture, da bi premagal strah pred vi\xc5\xa1ino. _NEWLINE_Stolnica je bila predmet Channel 4 Time Team, ki je bil prvi\xc4\x8d predvajan 8. februarja 2009.\n_START_SECTION_\nOrgle\n_START_PARAGRAPH_\nV stolnici so trenutno orgle zgrajene leta 1877 (Henry Willis & Sons). Sir Walter Alcock, ki je bil organist stolnice iz leta 1916 je strogo nadziral obnovo znamenitih orgel._NEWLINE_Zgodnej\xc5\xa1e orgle darilo kralja Jurija III., so bile name\xc5\xa1\xc4\x8dene na vrhu kamnite korne pregrade, ki lo\xc4\x8duje kor od ladje. Kasneje so jih preselili v cerkev sv. Toma\xc5\xbea (St Thomas\'s Church).\n_START_SECTION_\nStolni stra\xc5\xbenik\n_START_PARAGRAPH_\nStolnica je prvotno zaposlovala pet stolnih stra\xc5\xbenikov (znani kot Close Constables). Njihove naloge so se prete\xc5\xbeno nana\xc5\xa1ale na vzdr\xc5\xbeevanje javnega reda in miru v bli\xc5\xbeini stolnice. Zadnji so bili odpu\xc5\xa1\xc4\x8deni v letu 2010 kot del ukrepov za zmanj\xc5\xa1evanje stro\xc5\xa1kov in jih nadomestiti z izrazom "upravljanje prometa". Oro\xc5\xbenika so prvi\xc4\x8d imenovali leta 1611 in je pre\xc5\xbeivel do uvedbe ob\xc4\x8dinskih policijskih sil leta 1835 z Zakonom o ob\xc4\x8dinskih slu\xc5\xbebah. Leta 1800 so dobili pooblastila, skupaj z mestnim stra\xc5\xbenikom, za izvajanje katerega koli sodnega naloga. Pravica stolnice, da ohrani lo\xc4\x8den nadzor, je dokon\xc4\x8dno prenehala z Zakonom o lokalni samoupravi 1888.'